cyanic-selkie/wikianc huggingface dataset:
Μουσά Τζαλίλ
Αποκατάσταση και αναγνώριση
Ένα μνημείο για τον Μουσά Τζαλίλ βρίσκεται κοντά στο Κρεμλίνο του Καζάν. Το μουσείο στο διαμέρισμά του άνοιξε το Καζάν το 1983. Η ποίησή του έγινε γνωστή στη Σοβιετική Ένωση και στις χώρες του Συμφώνου της Βαρσοβίας.
Ο σοσιαλιστής Τάταρος συνθέτης Ναζίμπ Ζιγκάνοφ έγραψε ένα "όπερα-ποίημα", το Ντζαλίλ με βάση τη ζωή του Τζαλίλ. Έκανε πρεμιέρα στα ταταρικά στο Καζάν το 1957, και αργότερα καταγράφηκε από τον συνθέτη Μπόρις Χαϊκίν για το ραδιόφωνο της Μόσχας.
Η ταταρική βιβλιοθήκη Μουσά Τζαλίλ άνοιξε στην Κωνστάντζα της Ρουμανίας το 2014.
Ο μικρός πλανήτης 3082 Ντζαλίλ που ανακαλύφθηκε από τον σοβιετικό αστρονόμο Ταμάρα Μιχαΐλοβνα Σμίρνοβα το 1972 ονομάζεται προς τιμήν του.
Εξωτερικοί σύνδεσμοι
Κατηγορία:Ήρωες της Σοβιετικής Ένωσης Κατηγορία:Σοβιετικοί συγγραφείς Κατηγορία:Τάταροι Κατηγορία:Νικητές βραβείου Λένιν
Εσωχώρια Ευρυτανίας
Τα Εσωχώρια είναι ορεινό χωριό στον νομό Ευρυτανίας σε υψόμετρο 660 μέτρων, το οποίο βρίσκεται στα νοτιοδυτικά του νομού και απέχει 47 χλμ. νοτιοδυτικά από το Καρπενήσι. Ως κοινότητα συστάθηκε το 1912 με έδρα τον οικισμό και ανήκε στον νομό Αιτωλοακαρνανίας. Σύμφωνα με το σχέδιο Καλλικράτης, μαζί με τα Ισώματα αποτελούν τη τοπική κοινότητα Εσωχωρίων που ανήκει στη δημοτική ενότητα Προυσού του Δήμου Καρπενησίου και σύμφωνα με την απογραφή του 2011 ως κοινότητα έχει 56 μόνιμους κατοίκους, ενώ ως οικισμός 41.
Παραπομπές
Κατηγορία:Χωριά του νομού Ευρυτανίας Κατηγορία:Δήμος Καρπενησίου Κατηγορία:Δήμος Προυσού
Παλάτι των Δουκών της Βουργουνδίας
Το Παλάτι των δουκών και της Διοίκησης της Βουργουνδίας ή Palais des ducs et des États de Bourgogne είναι ένα αξιοσημείωτα καλοδιατηρημένο αρχιτεκτονικό συγκρότημα στη Ντιζόν (Dijon). Το παλαιότερο τμήμα είναι το γοτθικό δουκικό ανάκτορο του 14ου και 15ου αι. και η έδρα των δουκών της Βουργουνδίας, που αποτελείται από ένα κατάλυμα, που εξακολουθεί να είναι ορατό στην Πλατεία Ελευθερίας, τις δουκικές κουζίνες στην αυλή του Μπαρ (cour de Bar), τον πύργο του Φιλίππου του Καλού (tour de Philippe le Bon), ένα παρατηρητήριο (guette) με θέα σε όλη την πόλη και τον πύργο του Μπαρ (tour de Bar). Ωστόσο, τα περισσότερα από αυτά που φαίνονται σήμερα, κτίστηκαν τον 17ο και ιδιαίτερα τον 18ο αι., σε κλασικό στυλ, όταν το παλάτι ήταν κτίριο βασιλικής κατοικίας και στέγαζε τη διοίκηση της Βουργουνδίας. Τέλος, η πρόσοψη τoυ 19oυ αι. του μουσείου, στην τοποθεσία του Αγίου Παρεκκλησίου (Sainte-Chapelle) προστέθηκε στη θέση του Αγίου Παρεκκλησίου του παλατιού, που κατεδαφίστηκε το 1802. Το Παλάτι στεγάζει το δημαρχείο της πόλης και το μουσείο Καλών Τεχνών.
Ιστορία του Παλατιού των Δουκών
μικρογραφία|408x408εσ| Χάρτης του [[Δουκάτο της Βουργουνδίας|δουκάτου της Βουργουνδίας το 1477.]] Το δουκάτο της Βουργουνδίας ιδρύθηκε τον 9ο αι., περί το έτος 880, από το βασίλειο της Βουργουνδίας από τους Καρολίγγειους βασιλείς της Γαλλίας Λουδοβίκο Γ΄ και Καρλομάν Β΄ και τους πρίγκιπες που μοιράστηκαν την Καρολίγγεια αυτοκρατορία, αφού αναδιοργάνωσαν ολόκληρο το βασίλειο σε δουκάτα και κομητείες. Ο Ριχάρδος, κόμης του Όουν, γνωστός ως «Ριχάρδος ο Δικαστής», ονομάστηκε πρώτος μάργραβος και δούκας της Βουργουνδίας. Ήταν ένας από τους έξι Γάλλους ευγενώείς, που είχε εγκατασταθεί υπό τον επικυρίαρχό του, τον βασιλιά Λουδοβίκο Γ΄ της Γαλλίας.
Παλάτι της Διοίκησης της Βουργουνδίας
Το παλάτι μετατράπηκε σε βασιλική κατοικία, όταν το δουκάτο της Βουργουνδίας καταλήφθηκε από το βασίλειο της Γαλλίας μετά το τέλος του Καρόλου του Τολμηρού, το 1477, και τη συνθήκη του Αρράς του 1482 μεταξύ του βασιλιά Λουδοβίκου ΙΑ΄ και του Μαξιμιλιανού Α΄, αυτοκράτορα της Αγίας Ρωμαϊκής Αυτοκρατορίας της Γερμανίας.
Κυβερνήτες της Βουργουνδίας
Μετά το 1477, οι βασιλείς της Γαλλίας όρισαν κυβερνήτες για να κυβερνήσουν τη Βουργουνδία. Μερικές φορές έρχονταν προσωπικά στη Ντιζόν, όπου το παλάτι μετατράπηκε σε βασιλική κατοικία για να τους δεχτεί ενώ βρίσκονταν στην επαρχία της Βουργουνδίας.
Το παλάτι σήμερα
Οι αναστηλωμένοι τάφοι των δουκών εγκαταστάθηκαν στην Αίθουσα της Διατήρησης (Salle de garde) μετά την κατεδάφιση του Σαρτρέζ ντε Σαμμόλ (Chartreuse de Champmol) τον 19ο αι. Κατά τη διάρκεια της ανακαίνισης του παλατιού το 2010–12, μία σειρά από γλυπτά από τους τάφους ταξίδεψαν ως εκθέματα.
Εξωτερικοί Σύνδεσμοι
Κατηγορία:Παλάτια στη Γαλλία
Ίνγκεμποργκ του Κιέβου
Η Ίνγκεμποργκ Μστισλάβνα του Κιέβου (πέθανε μετά το 1137) ήταν Ρωσίδα πριγκίπισσα κόρη του Μστισλάβ Α΄ του Κιέβου και της Χριστίνας Ίνγκεσνταττερ της Σουηδίας, που παντρεύτηκε τον διάσημο Δανό πρίγκηπα Κνούτο Λαβάρντ (1116) ένας γάμος που τακτοποιήθηκε από την θεία της από μητέρα Μαργαρίτα Φρέντκουλλα σύζυγο του Νιλς της Δανίας. Προσπάθησε να αποτρέψει τον σύζυγο της να πάει στο δάσος του Χάραλντστεντ όπου δολοφονήθηκε από τον ξάδελφο του Μάγκνους Α΄ της Σουηδίας (1131) αλλά χωρίς επιτυχία. Η Ίνγκεμποργκ αναφέρεται για τελευταία φορά στις ιστορικές πηγές όταν αρνήθηκε την πρόταση της Χριστιανής Σβέντσεν να ανακηρυχθεί μονάρχης ο γιος της μετά τον θάνατο του Ερρίκος Β΄ της Δανίας (1137), από τότε δεν υπάρχει καμιά αναφορά γι'αυτήν είναι άγνωστη και η ημερομηνία θανάτου της.
Κληρονόμοι
Με τον σύζυγο της Κνούτο Λαβάρντ παιδιά της ήταν :
Πηγές
Κατηγορία:Οίκος των Έστριντσεν
Big Ant Studios
Η Big Ant Studios είναι Αυστραλιανή εταιρεία ανάπτυξης βιντεοπαιχνιδιών που ιδρύθηκε από τον Ross Symons το 2001. Αρχικά γνωστή ως Bullant Studios, ειδικός στο είδος προσομοίωσης αγώνων, η εταιρεία άλλαξε το όνομά της σε Big Ant Studios το 2005 και έχει επεκτείνει το χαρτοφυλάκιό της που περιλαμβάνει μια μεγάλη ποικιλία από είδη παιχνιδιών για την τρέχουσα και την επόμενη γενιά της πλατφόρμας.
Η Big Ant Studios έχει κυκλοφορήσει τίτλους για το Xbox One, Xbox 360, PlayStation 4, PlayStation 3, PlayStation 2, PlayStation Vita, PlayStation Portable, Wii, Game Boy Advance και Microsoft Windows.
Τον Δεκέμβριο του 2012, η Big Ant Studios κυκλοφόρησε το βιντεοπαιχνίδι Jetpack Joyride για τους χρήστες PlayStation 3 και PlayStation Vita. Αυτή ήταν η πρώτη φόρα της εταιρείας που κυκλοφόρησε "Freemium" παιχνίδι και ένα από τα πρώτα που πρέπει να επιτραπεί για το PlayStation Network.
Κατηγορία:Εταιρείες βιντεοπαιχνιδιών ανά χώρα
Καμποντιγιόν
Το Καμποντιγιόν (τατζικικά: Қабодиён, περσικά: قبادیان, μεταγραφή στο λατινικό αλφάβητο: Qabādiyān) είναι πόλη στην Επαρχία Χάτλον του Τατζικιστάν. Είναι η πρωτεύουσα της Επαρχίας Καμποντιγιόν.
Ο Νασίρ Χουσράβ, Πέρσης ποιητής, φιλόσοφος, Ισμαηλίτης λόγιος, ταξιδιώτης και ένας από τους μεγαλύτερους συγγραφείς στην περσική λογοτεχνία γεννήθηκε στο χωριό το 1004 μ.Χ.
Γεωγραφία
Το Καμποντιγιόν βρίσκεται πολύ κοντά στον ποταμό Καφιρνιγκάν, και κοντά στον ποταμό Παντζ. Βρίσκεται 94 χιλιόμετρα νοτιοδυτικά της Κουργοντέππα και 2 χιλιόμετρα από τον πλησιέστερο σιδηροδρομικό σταθμό. Απέχει 198 χιλιόμετρα από το Ντουσαμπέ. Από το 1930 έως το 1970 το χωριό ονομαζόταν Μικογιαναμπαντόμ προς τιμήν του Ανάστας Ιβάνοβιτς Μικογιάν.
Πληθυσμός
Η απογραφή του 2010 κατέγραψε 5.200 κατοίκους στο Καμποντιγιόν.
Εξωτερικοί σύνδεσμοι
Κατηγορία:Πόλεις του Τατζικιστάν
Άτζνα τσάκρα
Το Κουτάστα ή άτζνα τσάκρα βρίσκεται στο σημείο μεταξύ των φρυδιών, γι' αυτό κι οι Ινδές βάζουν εκεί πάστα σανταλόξυλου, και είναι άμεσα συνδεδεμένο με τον προμήκη μυελό μέσω πολικότητας.
Ο προμήκης μυελός βρίσκεται στο πίσω μέρος του λαιμού στο κάτω μέρος του κρανίου, όπου ενώνεται με τη σπονδυλική στήλη, στο πίσω μέρος. Είναι το κέντρο της θέλησης και της συγκέντρωσης και η έδρα του πνευματικού ματιού.
Η δονητική συμπαντική ενέργεια ρέει στο ανθρώπινο σώμα μέσω της πύλης του προμήκους μυελού. Είναι το έκτο τσάκρα, σανσκριτική λέξη που σημαίνει «τροχοί» ή κέντρα της ακτινοβόλας ζωτικής δύναμης, της σπονδυλικής στήλης.
Ο προμήκης μυελός, το κύριο μέρος εισόδου της συμπαντικής ενέργειας της ζωής (Ομ) για τον εφοδιασμό του σώματος, είναι άμεσα συνδεδεμένος, ως αντίθετος πόλος, με το άτζνα τσάκρα στο πνευματικό μάτι ανάμεσα στα φρύδια: την έδρα της δύναμης της θέλησης του ανθρώπου. Η συμπαντική ενέργεια τότε αποθηκεύεται στο έβδομο κέντρο, στον εγκέφαλο, που είναι ταμιευτήρας άπειρων δυνατοτήτων, που αναφέρεται στις Βέδες ως ο «χιλιοπέταλος λωτός από φως» και επίσης ονομάζεται σαχασράρα. Οι πραγματείες της Γιόγκα γενικά θεωρούν ως τσάκρα μόνο τα έξι κατώτερα κέντρα, αναφερόμενες στο σαχασράρα ξεχωριστά ως ένα έβδομο κέντρο. Εντούτοις, και τα επτά κέντρα συχνά αναφέρονται ως λωτοί, με τα πέταλά τους ανοικτά ή στραμμένα προς τα πάνω, σε πνευματική αφύπνιση, καθώς η ζωή και η συνειδητότητα διασχίζουν ανοδικά τη σπονδυλική στήλη.
Στη Γιόγκα, τα επτά απόκρυφα κέντρα ζωής και συνειδητότητας στη σπονδυλική στήλη και στον εγκέφαλο, τα οποία ζωογονούν το υλικό και το αστρικό σώμα του ανθρώπου, αναφέρονται ως τσάκρα («τροχοί»), επειδή η συγκεντρωμένη ενέργεια στο καθένα απ’ αυτά μοιάζει με ένα κέντρο τροχού, από το οποίο εκπέμπονται ακτίνες φωτός και ενέργειας που δίνουν ζωή.
Η αφύπνιση των απόκρυφων εγκεφαλονωτιαίων κέντρων (τσάκρα, αστρικών λωτών) είναι ο στόχος των γιόγκι.
Κατηγορία:Γιόγκα
Έλκηθρο
Ο όρος έλκηθρο μπορεί να αναφέρεται σε:
ΦιτζΡόι Σόμερσετ, 1ος βαρόνος του Ράγκλαν
Ο ΦιτζΡόι Σόμερσετ, 1ος βαρόνος του Ράγκλαν ή Λόρδος ΦιτζΡόι Σόμερσετ (30 Σεπτεμβρίου 1788 - 28 Ιουνίου 1855) Βρετανός αξιωματικός ήταν μικρότερος γιος του Χένρι Σόμερσετ, 5ου δούκα του Μπωφόρ και της Ελισάβετ Μποσκγουεν. Εκπαιδεύτηκε στη Σχολή του Ουεστμίνστερ και ορίστηκε σάλπιγγας στο 4ο Δραγωνικό Τάγμα (16 Ιουνίου 1804). Υπηρέτησε σε κατώτερες θέσεις στον Πόλεμο της Ιβηρικής Χερσονήσου και στον Πόλεμο του Έβδομου Συνασπισμού, αργότερα υπηρέτησε σαν στρατιωτικός γραμματέας τον δούκα του Ουέλινγκτον. Εξελέγη βουλευτής στην Τρούρο με το κόμμα το Τόρις πριν γίνει στρατηγός του Πυροβολικού. Διορίστηκε διοικητής των Βρετανικών στρατευμάτων που απεστάλησαν στην Κριμαία (1854) αλλά ενώ αρχικά ο σκοπός του ήταν να υπερασπιστεί την Κωνσταντινούπολη πήρε εντολή να πολιορκήσει τη Ρωσική Σεβαστούπολη. Μετά από μερικές επιτυχίες στην αρχή στη μάχη της Άλμα η αποτυχία του να μεταβιβάσει εντολές με σαφήνεια προκάλεσε την αποτυχία της ελαφράς ταξιαρχίας στη μάχη of Μπαλακλάβα (25 Οκτωβρίου 1854). Παρά το γεγονός ότι είχε μερικές επιτυχίες στη συνέχεια στη μάχη του Ίνκερμαν μια σπασμωδική συμμαχική επίθεση στη Σεβαστούπολη τον Ιούνιο του 1855 κατέληξε σε συντριβή. Ο Ράγκλαν πέθανε τον ίδιο μήνα από δυσεντερία και κατάθλιψη.
Μάχες στο πλευρό του Ουέλινγκτον
Μετά την προαγωγή του σε Υπολοχαγό (1 Ιουνίου 1805) ο Σόμερσετ συνόδευσε τον Σερ Άρθουρ Πέτζετ στην αυλή του Οθωμανού σουλτάνου Σελίμ Γ΄ που συμμάχησε με τους Γάλλους (1807). Έγινε αρχηγός του 43ου Συντάγματος Πεζικού (5 Μαΐου 1808) λίγο πριν τον διορισμό του στη θέση του βοηθού του Σερ Άρθουρ Γουέλσλι τον Ιούλιο του 1808. Ο Σόμερσετ συνόδευσε τον ίδιο μήνα στην Πορτογαλία τον στρατό του Γουέλσλι. Ο ΦιτζΡόι Σόμερσετ πολέμησε στην 2η μάχη του Πόρτο τον Μάιο του 1809, στη μάχη του Ταλαβέρα τον Ιούλιο του 1809 και στη μάχη του Μποσσάκο τον Σεπτέμβριο του 1810 στην οποία τραυματίστηκε. Διορίστηκε στρατιωτικός γραμματέας του Ουέλινγκτον τον Νοέμβριο του 1810 και πολέμησε μαζί του στη μάχη του Πομπάλ τον Μάρτιο του 1811, στη μάχη του Σάμπουγκαλ τον Απρίλιο του 1811 και στη μάχη του Φουέντες ντε Ονόρο τον Μάιο του 1811. Διορίστηκε επίσημα αξιωματικός (9 Ιουνίου 1811) και πήρε μέρος στη μάχη του Έλ Μποντόν τον Σεπτέμβριο του 1811. Διακρίθηκε στην άλωση της Μπαδαχόθ με έφοδο τον Μάρτιο του 1812 και συνέβαλε σημαντικά στην παράδοση του Γάλλου κυβερνήτη, για το κατόρθωμα προήχθη σε Συνταγματάρχη (27 Απριλίου 1812).
Ο ΦιτζΡόι Σόμερσετ πολέμησε στο πλευρό του Ουέλινγκτον στη μάχη της Σαλαμάνκα τον Ιούλιο του 1812, στην πολιορκία του Μπούργος τον Σεπτέμβριο του 1812, στη μάχη της Βιτόρια τον Ιούνιο του 1813, στην πολιορκία της Σαν Σεμπαστιάν τον Ιούλιο του 1813, στη μάχη των Πυρηναίων τον Ιούλιο του 1813 και στη μάχη του Νιβέλ τον Νοέμβριο του 1813. Πολέμησαν επίσης μαζί στη μάχη του Νάιβ τον Δεκέμβριο του 1813, στη μάχη της Ορτέζ τον Φεβρουάριο του 1814 και στη μάχη της Τουλούζης τον Απρίλιο του 1814. Μετά τον διορισμό του Ουέλινγκτον στη θέση του Βρετανού απεσταλμένου τη σύντομη περίοδο που επανήλθαν οι Βουρβόνοι ο Σόμερσετ διορίστηκε στις 5 Ιουλίου 1814 γραμματέας της Πρεσβείας. Ο Σόμερσετ μετακινήθηκε στο 1ο Σώμα Φρουρών (25 Ιουλίου 1814) και διορίστηκε στις 2 Ιανουαρίου 1815 διοικητής του Τάγματος του Μπαθ.
Στρατάρχης του πυροβολικού
Ο Σόμερσετ ανέλαβε επιπλέον δράση στη διάρκεια των Εκατό ημερών, υπηρέτησε στο προσωπικό του Ουέλινγκτον στη μάχη του Κουάτρ Μπας (16 Ιουνίου 1815) και στη Μάχη του Βατερλώ δυο μέρες αργότερα, στη μάχη ακρωτηριάστηκε το δεξί του χέρι και το αναζήτησε για να βρει το δαχτυλίδι που του έδωσε η σύζυγος του. Πήρε προαγωγή σε συνταγματάρχη, διορίστηκε βοηθός του πρίγκιπα αντιβασιλέα (28 Αυγούστου 1815) και ιππότης του Βαυαρικού Στρατιωτικού Τάγματος του Μαξ Τζόσεφ (3 Οκτωβρίου 1815). Παρέμεινε στον στρατό κατοχής στη Γαλλία μέχρι τον Μάιο του 1816 και κατόπιν μετακινήθηκε στη γραμματεία της Βρετανικής Πρεσβείας στο Παρίσι. Ο Σόμερσετ εξελέγη βουλευτής των Τόρρις στην Τρούρο και έγινε γραμματέας του Ουέλινγκτον στη μετέπειτα κενή θέση του Καπετάνιου του πυροβολικού (1819). Ο Σόμερσετ έχασε την έδρα του στις εκλογές του 1820 αλλά μετά την προαγωγή του σε Καπετάνιο (27 Μαΐου 1825) την ξανακέρδισε (1826). Μετά τον διορισμό του Ουέλινγκτον στη θέση του αρχιστράτηγου τον Ιανουάριο του 1827 ο Σόμερσετ έγινε τον Αύγουστο του 1827 στρατιωτικός γραμματέας. Αποχώρησε από το Κοινοβούλιο (1829) και προήχθη σε αντιστράτηγο (28 Ιουνίου 1838). Μετά την προαγωγή του σε ιππότη του Μεγάλου Σταυρού του Τάγματος του Μπαθ (24 Σεπτεμβρίου 1852) έγινε Στρατάρχης του Πυροβολικού (30 Σεπτεμβρίου 1852) και πήρε δώρο τη βαρονία του Ράγκλαν στην κομητεία του Μονμουθσάιρ (11 Οκτωβρίου 1852).
Πόλεμος της Κριμαίας
Ο Ράγκλαν έγινε αρχηγός των Βρετανικών στρατευμάτων της Κριμαίας με τον βαθμό του Στρατηγού (21 Φεβρουαρίου 1854) και ανέλαβε τη διοίκηση όλων των δυνάμεων (20 Ιουνίου 1854). Ο Ράγκλαν αναχώρησε με κύριο στόχο να υπερασπιστεί την Κωνσταντινούπολη αλλά την τελευταία στιγμή πήρε διαταγή από τον δούκα του Νιουκασλ που ήταν Υφυπουργός Πολέμου να πολιορκήσει τη Ρωσική πόλη της Σεβαστούπολης "με εξαίρεση την περίπτωση εύκολης κατάληψης με βεβαιότητα". Οι δυνάμεις του Σόμερσετ και του στρατηγού Ζακ Λίροϊ Ντι Σεντ-Άρνοντ (1798 - 1854) νίκησαν τον Σεπτέμβριο του 1854 στη μάχη της Άλμα τις Ρωσικές δυνάμεις του στρατηγού Αλεξάντρ Μένσικοφ (1787 - 1869).
Τον Οκτώβριο του 1854 στη μάχη της Μπαλακλάβα ο Ράγκλαν έδωσε εντολή στον κόμη του Λούκαν που ήταν αρχηγός του ιππικού του και ο Λούκαν με τη σειρά του στον κόμη του Κάρντιγκαν που ήταν κουνιάδος του να ηγηθεί τη μοιραία Ταξιαρχία που έφερε 278 Βρετανικές απώλειες. Παρά τις σκληρές απώλειες στη μάχη της Μπαλακλάβα οι Άγγλοι και οι Γάλλοι σύμμαχοι πέτυχαν τον Νοέμβριο 1854 νέα σημαντική νίκη στη μάχη του Ίνκερμαν και ο Ράγκλαν προήχθη σε αρχιστράτηγο (5 Νοεμβρίου 1854). Έγινε μέλος του περίφημου Οθωμανικού Τάγματος του Μετζιτιέ (15 Μαΐου 1855).
Αποτυχία της εκστρατείας
Ο Ράγκλαν κατηγορήθηκε για τα βασανιστήρια των Βρετανών στρατιωτών στην πολιορκία της Σεβαστούπολης που υπέφεραν από έλλειψη φαγητού και ρούχων αλλά στην πραγματικότητα ήταν ευθύνη της κεντρικής κυβέρνησης που δεν έστειλε ενισχύσεις. Μια τελική επίθεση για την κατάληψη της Σεβαστούπολης κατέληξε σε συντριβή (18 Ιουνίου 1855). Οι ανησυχίες μετά την αποτυχία της εκστρατείας χειροτέρεψαν την υγεία του Ράγκλαν που υπέφερε από κατάθλιψη και δυσεντερία, πέθανε αιφνίδια στις 28 Ιουνίου 1855. Το σώμα του μεταφέρθηκε στην πατρίδα του και τάφηκε στον οικογενειακό τάφο του Αρχαγγέλου Μιχαήλ και των Αγίων Πάντων στο Μπάντμιντον. Ο Ράγκλαν έγινε τιμητικά Συνταγματάρχης του 53ου Συντάγματος Πεζικού και των Ιππικών Φρουρών. Η αυλή του Σεφντίλλα στο Λάντενι δημιουργήθηκε προς τιμή του Ράγκλαν, μια επιγραφή στη βεράντα γράφει :
"η έκταση αυτή 238 εκταρίων αγοράστηκε από 1623 φίλους και θαυμαστές του λόρδου του Ράγκλαν μετέπειτα αρχιστράτηγου, παρουσιάστηκε στον γιο του και στους διαδόχους του σαν ένδειξη τιμής και σεβασμού για τον μεγάλο άντρα".
Μια μπλε πινακίδα στήθηκε έξω από την οικία του Ράγκλαν, στην πύλη του Στάνχοουπ στο Λονδίνο (1911).
Οικογένεια
Παντρεύτηκε (6 Αυγούστου 1814) τη Λαίδη Έμιλυ Χάρριετ Γουέλσλι - Πολ ανιψιά του δούκα του Ουέλλινγκτον με την οποία απέκτησε :
Ο Ράγκλαν ενσαρκώνεται από τον Τζον Γκίλγκουντ στο φιλμ "Η επιβάρυνση της ελαφράς ταξιαρχίας" (1968).
Εξωτερικοί σύνδεσμοι
Κατηγορία:Στρατάρχες της Μεγάλης Βρετανίας Κατηγορία:Οικογένεια Σόμερσετ
Ιωάννης Αντιοχεύς (χρονογράφος)
Ο Ιωάννης Αντιοχεύς ήταν χρονογράφος του 7ου αιώνα. Υπήρξε μοναχός και προφανώς σύγχρονος του αυτοκράτορα Ηράκλειου. Έγραψε την «Ιστορία Χρονική» από το Αδάμ ως τον θάνατο του Φωκά (610) δανειζόμενος από καθιερωμένους ιστορικούς όπως ο Σέξτος Ιούλιος Αφρικανός, ο Ευσέβιος ο Καισαρείας και ο Αμμιανός Μαρκελλίνος. Το έργο του είναι ουσιαστικά μια παραλλαγή αυτού του Ιωάννη Μαλάλα και διασώζονται μόνο μερικά κομμάτια του. Ο ιστορικός Gelzer ταυτίζει τον συγγραφέα της «Ιστορίας Χρονικής» με τον Μονοφυσίτη Πατριάρχη Αντιοχείας Ιωάννη που παρέμεινε στην έδρα του μεταξύ 630-648. Τα τμήματα που διαθέτουμε είναι ενσωματωμένα, το πρώτο, στον Παρισινό Κώδικα (1763) γραμμένο από τον Κλαύδιο Σαλμάσιο και, το δεύτερο, στην εγκυκλοπαίδεια της ιστορίας που γράφτηκε κατ’εντολήν του Κωνσταντίνου Ζ΄ Πορφυρογέννητου. Τα δύο κείμενα διαφέρουν αρκετά με το πρώτο να χρησιμοποιεί αρχαία ελληνική και το δεύτερο Βυζαντινή και χριστιανική γλώσσα. Το κείμενο του Σαλμάσιου είναι παλαιότερο και άρα μάλλον το αυθεντικό.
Πηγές
Κατηγορία:Βυζαντινοί χρονογράφοι Κατηγορία:Βυζαντινοί του 7ου αιώνα
Έλκηθρο (άθλημα)
Ο όρος έλκηθρο (άθλημα) μπορεί να αναφέρεται στα εξής Ολυμπιακά αθλήματα:
Fruit Ninja
Το Fruit Ninja είναι βιντεοπαιχνίδι που αναπτύχθηκε από την Halfbrick στο Μπρίσμπεϊν της Αυστραλίας. Κυκλοφόρησε στις 21 Απριλίου 2010 για iPod Touch και iPhone συσκευές, 12 Ιουλίου, 2010 για ταμπλέτες iPad, 17 Σεπτεμβρίου, 2010 για συσκευές Android. Στο παιχνίδι, ο παίκτης πρέπει να τεμαχίζει φρούτα που πέφτουν απ'τον αέρα περνώντας την οθόνη αφής της συσκευής με το δάχτυλό τους.
Το παιχνίδι είχε καλή υποδοχή από τους κριτικούς όσο και τους καταναλωτές; τον Σεπτέμβριο του 2010 οι πωλήσεις ξεπέρασαν τα τρία εκατομμύρια downloads, τέσσερα εκατομμύρια το Δεκέμβριο του 2010, και πάνω από 20 εκατομμύρια τον Μάρτιο του 2011. Το Μάιο του 2012, το Fruit Ninja έφθασε τα 300 εκατομμύρια downloads, και ήταν στο ένα τρίτο του συνόλου των iPhones των ΗΠΑ. Οι κριτικοί θεώρησαν ότι το χαμηλό κόστος του παιχνιδιού σε συνδυασμό με το εθιστικό gameplay έδωσε μια εξαιρετική τιμή.
Εξωτερικοί σύνδεσμοι
Κατηγορία:Βιντεοπαιχνίδια παζλ Κατηγορία:Βιντεοπαιχνίδια PlayStation VR Κατηγορία:Βιντεοπαιχνίδια του Android Κατηγορία:Βιντεοπαιχνίδια του iOS Κατηγορία:Βιντεοπαιχνίδια του Symbian Κατηγορία:Βιντεοπαιχνίδια των Windows Κατηγορία:Βιντεοπαιχνίδια του Windows Phone Κατηγορία:Βιντεοπαιχνίδια του Xbox 360 Κατηγορία:Βιντεοπαιχνίδια του Xbox One Κατηγορία:Βιντεοπαιχνίδια του 2010 Κατηγορία:Βιντεοπαιχνίδια ανεπτυγμένα στην Αυστραλία Κατηγορία:Indie βιντεοπαιχνίδια Κατηγορία:Απλά παιχνίδια
Βάλαροι
Οι Βάλαροι ήταν μία από τις τρεις εθνικές εθνικές ομάδες στην Σαρδηνία που αποτελούσαν τον Νουραγικό πολιτισμό την 2η χιλιετία π.Χ., οι άλλες δύο ήταν οι Κόρσοι και οι Ιλιείς. Ο Παυσανίας στο έργο του "Ελλάδος Περιήγησις" γράφει ότι οι Βάλαροι ήταν οι απόγονοι των Ιβήρων και Αφρικανών μισθοφόρων της Καρχηδόνας, σημειώνει επιπλέον ότι το "Βάλαροι" στην γλώσσα τους μεταφράζεται ως "φυγάδες", όπως γράφει :
"Πολλοί μισθοφόροι που υπηρετούσαν στον στρατό της Καρχηδόνας Λίβυοι ή Ίβηρες συγκρούστηκαν για την διανομή των λαφύρων και δραπέτευσαν στα ορεινά της Σαρδηνίας, το όνομα Μπαλάρι στην Κυρηναική γλώσσα μεταφράζεται ως δραπέτες ή φυγάδες"
Ο ιστορικός Σαλλούστιος έγραψε ότι πιθανότατα η καταγωγή τους ήταν από τον οικισμό Πάλλας στην νότιο Κορσική. Σύμφωνα με τον αρχαιολόγο Τζοβάνι Ούγκας το πρώτο κύμα ήταν ο Πολιτισμός του Λάγυνου, εγκαταστάθηκε στο νησί την Χαλκολιθική εποχή από Φραγκο-Ιβηρικούς πληθυσμούς που ζούσαν και στις Βαλεαρίδες. Το όνομα τους σχετίζεται με τον Μπάλαρο, αρχηγό στους Ουέττονες που ζούσαν στην Ιβηρική. Σύμφωνα με τον Ούγκας την Νουραγική εποχή οι Βάλαροι ζούσαν στο βορειοδυτικό μέρος του νησιού, βόρεια από τον ποταμό Τίρσο. Οι Ιλιείς κύριοι φορείς του Νουραγικού πολιτισμού που σχετίζονται με τους Σερντέν κατοικούσαν νότια του ποταμού, οι Κορσί κατοικούσαν στο βορειονατολικό άκρο, στο όρος Λιμπάρα απέναντι από την γειτονική νήσο Κορσική. Όταν κατέλαβαν την Σαρδηνία η Αρχαία Καρχηδόνα και η Ρωμαϊκή Δημοκρατία πολλοί από τους Βάλαροι μαζί με τους Ιλιείς αντιστάθηκαν σκληρά στους κατακτητές και αποσύρθηκαν στα ορεινά. Οι Βάλαροι και οι Ιλιείς γνώρισαν ωστόσο την συντριβή από τις λεγεώνες του Ρωμαίου στρατηγού Τιβέριου Γράκχου (177 π.Χ.), όπως γράφει ο Τίτος Λίβιος:
"Οι Ιλιείς ενισχυμένοι με τους Βάλαροι επιτέθηκαν στην επαρχία ενώ βρισκόταν σε ειρήνη, δεν μπορούσε να αντισταθεί επειδή ο στρατός τους είχε εξασθενήσει σημαντικά και πολλοί είχαν πεθάνει από τον λιμό".
Ο Στράβων στο έργο του Γεωγραφικά τους καταγράφει σαν μία από τις τέσσερεις "ορεινές φυλές" που λεηλατούσαν τις Ιταλικές ακτές.
Πηγές
Κατηγορία:Αρχαίοι λαοί της Σαρδηνίας
Σοφία Παπαδοπούλου
Η Σοφία Παπαδοπούλου (19 Νοεμβρίου 1983, Αθήνα) είναι Ελληνίδα ιστιοπλόος. Άρχισε την ιστιοπλοΐα σε ηλικία 5 ετών. Κέρδισε το χάλκινο μετάλλιο στην κατηγορία Yngling Γυναικών με τη Σόφια Μπεκατώρου και τη Βιργινία Κραβαριώτη στους Θερινούς Ολυμπιακούς Αγώνες του 2008 στο Πεκίνο της Κίνας.
Παραπομπές
Κατηγορία:Ελληνίδες αθλήτριες της ιστιοπλοΐας Κατηγορία:Ολυμπιονίκες της ιστιοπλοΐας Κατηγορία:Έλληνες Ολυμπιονίκες
Ισμοϊλί Σομόνι (οικισμός αστικού τύπου)
Το Ισμοϊλί Σομόνι (τατζικικά: Исмоили Сомонӣ) είναι οικισμός αστικού τύπου στην περιφέρεια Χάτλον του Τατζικιστάν, και είναι το διοικητικό κέντρο της επαρχίας Μποχτάρ.
Το καθεστώς οικισμού αστικού τύπου χορηγήθηκε το 1967. Στην σοβιετική εποχή το χωριό ήταν γνωστό ως Οκτιάμπρσκ.
Παραπομπές
Κατηγορία:Πόλεις του Τατζικιστάν
Τζέιν Μάνσφιλντ
Η Τζέιν Μάνσφιλντ (Jayne Mansfield, 19 Απριλίου 1933 - 29 Ιουνίου 1967) ήταν Αμερικανίδα ηθοποιός του κινηματογράφου, του θεάτρου και της τηλεόρασης.
Βιογραφία
Η Τζέιν Μάνσφιλντ, το πραγματικό όνομα της οποίας ήταν Βέρα Τζέιν Πάλμερ (Vera Jayne Palmer), γεννήθηκε στις 19 Απριλίου του 1933 στην Πενσυλβάνια των Η.Π.Α. ως κόρη δικηγόρου και δασκάλας. Όταν ήταν στο δημοτικό, έπαιζε πιάνο, βιολί και διάβαζε Ουίλλιαμ Σαίξπηρ. Το "Μάνσφιλντ" ήταν το επώνυμο του πρώτου άνδρα της, τον οποίο παντρεύτηκε σε ηλικία 17 ετών.
Καλλιτεχνικά η Τζέιν Μάνσφιλντ περιορίστηκε σε ρόλους σεξ συμβόλου, που υπαγόρευε το εξαιρετικά πλούσιο μπούστο της και το καλλίγραμμο σώμα της. Έκανε γιόγκα στο γυμναστήριό της ενώ ήταν και μία από τις πρωτεργάτριες του μπικίνι. Την αποκαλούσαν «Μέριλιν της εργατικής τάξης», «Μονρόε των φτωχών» ή «Κing-size Jane». Υπήρξε λιγότερο γνωστή για τους ρόλους της και περισσότερο ως αντικείμενο του ανδρικού πόθου και celebrity icon, λόγω των αποκαλυπτικών εμφανίσεών της, των φωτογραφήσεών της για το Playboy (ως Μις Φεβρουάριος 1955), και μερικών διόλου διακριτικών φλερτ με τη δημοσιότητα, εξαιτίας των επαναλαμβανόμενων επιτυχών προσπαθειών της να εκθέσει τα στήθη της δημοσίως "κατά λάθος", όπως της «τυχαίας» πτώσης του άνω τμήματος του μπικίνι της κατά τη διάρκεια δημοσιογραφικής προώθησης της ταινίας Σειρήνα των Τροπικών (Underwater!, 1955), όπου εμφανιζόταν σε ρόλο κομπάρσου.
Στην ιστορία έμεινε ο τρόπος με τον οποίο κοίταζε η 23χρονη τότε Σοφία Λόρεν το στήθος της 24χρονης Τζέιν Μάνσφιλντ, όπως αποτυπώθηκε τον Απρίλιο του 1957 σε μία από τις πιο διάσημες φωτογραφίες της ιστορίας της σόου μπιζ, κατά τη διάρκεια ενός πάρτι που διοργάνωσε το Χόλυγουντ στο ξενοδοχείο Μπέβερλι Χιλς προς τιμήν της Λόρεν, ενώ η Μάνσφιλντ ήταν προσκεκλημένη και κάθισε δίπλα της στο τραπέζι φορώντας ένα άκρως αποκαλυπτικό φόρεμα χωρίς στηθόδεσμο. 57 χρόνια αργότερα, η Σοφία Λόρεν έδωσε στο Entertainment Weekly τη δική της εξήγηση για το βλέμμα της στη θρυλική φωτογραφία. «''Είχα την αίσθηση ότι οι ρώγες της θα πεταχτούν στο πιάτο μου. Ήμουν τρομοκρατημένη. Στο πρόσωπό μου φαίνεται ξεκάθαρα ο τρόμος. Πίστευα ότι το φόρεμά της θα εκραγεί και θα ξεχυθεί ολόκληρη πάνω στο τραπέζι''», δήλωσε η Σοφία Λόρεν.
Η ερμηνεία της Τζέιν Μάνσφιλντ στους Διαρρήκτες υποσχόταν εκτός από εντυπωσιακά εμφανισιακά προσόντα και υποκριτικό ταλέντο. Η Τζέιν Μάνσφιλντ πρωταγωνίστησε, μεταξύ άλλων, στις ταινίες Όταν το κορίτσι θέλει (The Girl Can't Help It, 1956), Τα ναυάγια της λεωφόρου (The Wayward Bus, 1957), Όλα για τον άντρα (Will Success Spoil Rock Hunter?, 1957), Ο Ηρακλής και οι Αμαζόνες (Gli amori di Ercole, 1960), Συνέβη στην Αθήνα (It Happened in Athens, 1962), για τις ανάγκες της οποίας ταξίδεψε στην Αθήνα, και Γυμνός Πόθος (Promises... Promises!, 1963), στην οποία πραγματοποίησε και την πρώτη γυμνή εμφάνιση πρωταγωνίστριας σε χολιγουντιανή ταινία.
Δεν υπήρξε ποτέ υποψήφια για Όσκαρ. Εν τούτοις, το 1958 πήρε μέρος με το βιολί της στην ηχογράφηση της ορχήστρας για την τελετή της απονομής. Η Τζέιν Μάνσφιλντ επίπλωσε το πολυτελέστατο σπίτι της στο Χόλυγουντ, στέλνοντας γράμματα σε 1500 κατασκευαστές επίπλου και ζητώντας από τον καθένα “δωρεάν” δείγματα.
Η ξανθιά ηθοποιός, που μάγεψε το παγκόσμιο ανδρικό κοινό, είχε τραγικό τέλος. Σκοτώθηκε το 1967, σε ηλικία 34 μόλις ετών, όταν το αυτοκίνητό της συγκρούστηκε με νταλίκα ενώ κατευθυνόταν με τον δικηγόρο της στη Νέα Ορλεάνη, με αποτέλεσμα η ίδια να φέρεται ότι αποκεφαλίστηκε ενώ σκοτώθηκαν ακαριαία ο σύντροφός της και ο οδηγός του αυτοκινήτου. Τρία παιδιά της ηθοποιού επέβαιναν στο μοιραίο όχημα αλλά επέζησαν από την φονική σύγκρουση.
Το αλλοτινό sex symbol μπήκε στο μάτι της πουριτανικής αμερικανικής κοινωνίας όσο λίγες, μένοντας θρύλος για το πώς πουλούσε τον διάχυτο ερωτισμό της, κάτι που αναγνώρισε και το περιοδικό Playboy, ονομάζοντάς τη Νο 2 στη σχετική λίστα του με τις 100 καλύτερες Playmates όλων των εποχών.
Προσωπική ζωή
μικρογραφία|δεξιά|260px|Στην ταινία Μην τα βάζετε μαζί μου (The Sheriff of Fractured Jaw) του 1958. Η Τζέιν Μάνσφιλντ παντρεύτηκε τρεις φορές. Πρώτος της σύζυγος ήταν ο Πολ Μάνσφιλντ από το 1950 έως το 1958. Δεύτερος σύζυγός της ήταν ο ηθοποιός και πρώην μίστερ Υφήλιος Μίκι Χάργκιτεϊ από το 1958 έως το 1964. Το καλοκαίρι του 1964 η Τζέιν Μάνσφιλντ επέλεξε ως τρίτο της σύζυγο τον συγγραφέα και σεναριογράφο Ματ Κίμπερ. Απέκτησε συνολικά πέντε παιδιά, ένα από τον πρώτο της σύζυγο, τρία από τον δεύτερο και ένα από τον τρίτο.
Πέραν των συζύγων, στους κατά καιρούς συντρόφους της Τζέιν Μάνσφιλντ περιλαμβάνονται ο Πήτερ Ο' Τουλ και ο Άντον Λαβέι. Σύμφωνα με τον Άντον Λαβέι, η Μάνσφιλντ έγινε σεξουαλική σκλάβα του και είχαν ένα σύντομο, έντονο δεσμό. Αναγκάστηκε να αφήσει την εκκλησία, ύστερα από πιέσεις του συντρόφου της.
Το 2015, ο συγγραφέας Κρις Χάτσινς μιλώντας στη Daily Mail ανέφερε τον απαράδεκτο τρόπο με τον οποίο είχε φερθεί ο Τζον Λένον στην Τζέιν Μάνσφιλντ, η οποία τη δεκαετία του 1950 θεωρούνταν sex sympol της εποχής και είχε την φαεινή ιδέα να επισκεφθεί ξαφνικά την έπαυλη των Beatles στο Λος Άντζελες.
Τον Οκτώβριο του 1960, κατά την περίοδο των γυρισμάτων στην Αθήνα της ταινίας Συνέβη στην Αθήνα (όπου υποδύθηκε τον ρόλο Ελληνίδας ηθοποιού), η Τζέιν Μάνσφιλντ παρευρέθηκε σε ζωντανές εμφανίσεις της Μαίρης Λίντα και του Μανώλη Χιώτη, με τους οποίους φωτογραφήθηκε κρατώντας το μπουζούκι του Δημήτρη Ευσταθίου. Κατά την παραμονή της στην Ελλάδα, η Τζέιν Μάνσφιλντ φωτογραφήθηκε στην Ακρόπολη Αθηνών. Είχε, επίσης, επισκεφθεί την Ελλάδα και το 1957.
Αποφθέγματα
μικρογραφία|δεξιά|Γυμνή στην ταινία Γυμνός Πόθος (Promises... Promises!, 1963)
Αναφορές
μικρογραφία|Η Μάνσφιλντ στην ταινία Καίει όταν το πιάνεις (Too Hot to Handle) του 1960. Αναφορές στην Τζέιν Μάνσφιλντ υπάρχουν: •Στο Κωνσταντίνου και Ελένης επεισόδιο: Της μεταμορφωσεως
Παραπομπές
Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Τριοξείδιο του άνθρακα
μικρογραφία|Τα τρία ισομερή τριοξείδια του άνθρακα:Cs, Δ3h, και C2v. Το τριοξείδιο του άνθρακα (CO3) είναι ασταθές οξείδιο του άνθρακα. Ανήκει στους οξάνθρακες. Υπάρχουν τρία (3) πιθανά  ισομερή του τριοξειδίου του άνθρακα, με μοριακές συμμετρίες σημειακών ομάδων  Cs, Δ3h, και C2v, που μελετήθηκαν περισσότερο με θεωρητικές μεθόδους. Από αυτές, η κυκλική μορφή συμμετρίας C2v, που με βάση την ονοματολογία των ετεροκυκλικών ενώσεων ονομάζεται «διοξιρανόνη», έχει αποδειχθεί σταθερότερη, ώστε να είναι η βασική κατάσταση του μορίου,   ενώ οι άλλες δύο (2) ισομερείς δομές είναι ασταθέστερες δομές τύπου υπεροξειδικής δίριζας, και αντιστοιχούν σε διεγερμένες καταστάσεις. Έχουν προταθεί και διμερείς (C2O6) θεωρητικές καταστάσεις, με δομές εξαμελούς δακτυλίου, όπως, επίσης, έχει διατυπωθεί και η πρόταση για ισομερή (με τον τύπο CO3) δομική κατάσταση O=C=O+-O-, που περιέχει δομές συντονισμού παρόμοιες με αυτές του όζοντος (O3: O=O+-O-). Όμως, πρακτικά η ύπαρξη των τελευταίων δομών δεν έχει (ακόμη τουλάχιστον) αποδειχθεί.
Το τριοξείδιο του άνθρακα είναι ασταθές αλλά ηλεκτρικά μη φορτισμένο χημικό είδος και δεν πρέπει να συγχέεται με το σταθερό αλλά ηλεκτρικά φορτισμένο ανθρακικό ανιόν (CO32−).
Το τριοξείδιο του άνθρακα μπορεί να παραχθεί, για παράδειγμα στη ζώνη ολίσθησης μιας αρνητική ηλεκτρικής εκκένωσης στέμματος, με αντιδράσεις μεταξύ διοξειδίου του άνθρακα (CO2) και ατομικού οξυγόνου (|Ο|), το οποίο δημιουργείται, με τη σειρά του, από το μοριακό (δι)οξυγόνο και ελεύθερα ηλεκτρόνια, σε κατάσταση πλάσματος.
Μια άλλη μέθοδος παραγωγής του τριοξειδίου του άνθρακα που έχει αναφερθεί είναι η φωτόλυση όζοντος διαλυμένου σε υγροποιημένο διοξείδιο του άνθρακα ή σε μείγματα διοξειδίου του άνθρακα και εξαφθοριούχου θείου (SF6), σε θερμοκρασίες της τάξης των -45°C, ακτινοβολημένα με φως μήκους κύματος 253,7 nm. Ο σχηματισμός του τριοξειδίου του άνθρακα διαπιστώνεται, αλλά φαίνεται να διασπάται αυθόρμητα, με βάση τη διασπαστική οδό:
Έχει διάρκεια ύπαρξης πολύ μικρότερη από 1 λεπτό.
Το τριοξείδιο του άνθρακα μπορεί επίσης να παραχθεί με εμφύσιση όζοντος σε ξηρό πάγο (στερεό CO2), ενώ έχει επίσης ανιχνευθεί και μετά από αντιδράσεις μεταξύ μονοξειδίου του άνθρακα (CO) και διοξυγόνου (Ο2).
Σημειώσεις και αναφορές
Κατηγορία:Ανόργανες ενώσεις άνθρακα Κατηγορία:Οξείδια Κατηγορία:Ασταθείς ενώσεις
Θεοχάρης Παπαδόπουλος
Ο Θεοχάρης Παπαδόπουλος γεννήθηκε στον Πειραιά το 1978. Σπούδασε στη σχολή Οικονομίας και Διοίκησης του τμήματος Λογιστικής στο ΤΕΙ Χαλκίδας. Ζει στην Αθήνα και εργάζεται σε εταιρεία έρευνας αγοράς.
Ασχολείται με την ποίηση από τα παιδικά του χρόνια. Έχει πληθώρα δημοσιευμάτων σε λογοτεχνικά περιοδικά. Έκανε την πρώτη του δημοσίευση το 1993, ενώ κυκλοφόρησε την πρώτη του ποιητική συλλογή με τίτλο "Τα Παράταιρα" το 1997. Είναι μέλος της Εταιρείας Ελλήνων Λογοτεχνών και της Πανελλήνιας Ένωσης Λογοτεχνών. Είναι μέλος του Ομίλου για την Unesco Τεχνών Λόγου και Επιστημών Ελλάδας. Είναι μέλος της Φιλολογικής Στέγης Πειραιώς. Είναι ιδρυτικό μέλος του Νέου Πνευματικού Κύκλου Καλλιθέας. Ποιήματά του έχουν μεταφραστεί στη βουλγαρική γλώσσα. Έχει λάβει μέρος σε διεθνή λογοτεχνικά συνέδρια.
Άλλα έργα του είναι:
Κατηγορία:Νεοέλληνες ποιητές Κατηγορία:Βιογραφία-επέκταση
Αμάρ Αλιμπέγκοβιτς
Ο Αμάρ Αλιμπέγκοβιτς (βοσν. Amar Alibegović, γενν. 31 Μαρτίου 1995, Κόρβαλις, ΗΠΑ) είναι Βόσνιος επαγγελματίας καλαθοσφαιριστής για την KK Τσεντεβίτα Ολίμπια της 1ης Αδριατικής. Είναι γιος του Τέομαν Αλιμπέγκοβιτς, πρώην καλαθοσφαιριστή.
Βίρτους Ρόμα (2018–2020)
Το 2018, μετά από τέσσερα χρόνια με τους Σεντ Τζον Ρεντ Στορμ στη Νέα Υόρκη, ο Αλιμπέγκοβιτς υπέγραψε με τη Βίρτους Ρόμα στην A2 Ιταλίας. Στο τέλος της χρονιάς, η ομάδα προβιβάστηκε στην 1η Ιταλίας. Κατά την περίοδο 2019–20 της 1ης Ιταλίας, ο Αλιμπέγκοβιτς σημείωσε περισσότερους από 10 πόντους και μάζευε σχεδόν 7 ριμπάουντ ανά παιχνίδι, ωστόσο, τον Μάρτιο του 2020, η χρονιάς τελείωσε λόγω της πανδημίας COVID-19 που επηρέασε σε μεγάλο βαθμό τη χώρα.
Βίρτους Μπολόνια (2020–2022)
Στις 27 Μαΐου 2020, υπέγραψε με τη Βίρτους Μπολόνια, μία από τις πιο σημαντικές ομάδες του πρωταθλήματος. Αφού είχε νικήσει με 3–0 νίκες τόσο την Μπάσκετ Τρεβίζο στους προημιτελικούς όσο και την Νιου Μπάσκετ Μπρίντιζι στους ημιτελικούς, στις 11 Ιουνίου 2021, η Βίρτους νίκησε με 4–0 νίκες την ιστορική της αντίπαλο Ολίμπια Μιλάνο στους εθνικούς τελικούς, κατακτώντας τον 16ο εθνικό πρωτάθλημα και τον πρώτο τίτλο μετά από είκοσι χρόνια.
Στις 21 Σεπτεμβρίου 2021, η ομάδα κατέκτησε το δεύτερό της Σούπερ Καπ, νικώντας την Ολίμπια Μιλάνο με 90–84. Επιπλέον, αφού απέκλεισε τις Λιετκαμπέλις, Ουλμ και Βαλένθια στους τρεις πρώτους γύρους των πλέι οφ, στις 11 Μαΐου 2022, η Βίρτους νίκησε την Φρούτι Έξτρα Μπούρσασπορ με 80–67 στην Σεγκαφρέντο Αρένα, κερδίζοντας το πρώτο της EuroCup και προκρίθηκε στην Ευρωλίγκα για πρώτη φορά μετά από 14 χρόνια. . Ωστόσο, παρά το γεγονός ότι τελείωσε την κανονική περίοδο στην πρώτη θέση και είχε αποκλείσει με 3-0 νίκες τόσο την Πέζαρο όσο και την Τορτόνα στους δύο πρώτους γύρους των πλέι οφ, η Βίρτους ηττήθηκε με 4-2 ήττες στους εθνικούς τελικούς από την Ολίμπια Μιλάνο.
Παραπομπές
Κατηγορία:Καλαθοσφαιριστές Βίρτους Μπολόνια Κατηγορία:Πάουερ φόργουορντ Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Βόσνιοι καλαθοσφαιριστές
Σιδηροδρομικός σταθμός Αφιδνών
Ο Σιδηροδρομικός Σταθμός Αφιδνών είναι σταθμός του Οργανισμού Σιδηροδρόμων Ελλάδας, επί της σιδηροδρομικής γραμμής Πειραιά - Πλατέος, στην χιλιομετρική θέση 40,086 από τον Σιδηροδρομικό Σταθμό Λιμένα Πειραιά και στην χιλιομετρική θέση 39,990 από τον νέο Σιδηροδρομικό Σταθμό Πειραιά. Εγκαινιάστηκε στις 8 Μαρτίου 1904 και οφείλει την ονομασία του στην κοινότητα που εξυπηρετεί, τις Αφίδνες. Βρίσκεται εκτός του οικισμού των Αφιδνών, σε περιοχή όπου την εποχή κατασκευής του σταθμού δεν υπήρχε οικισμός. Μετέπειτα δημιουργήθηκε γύρω από τον σταθμό ο οικισμός που ονομάστηκε Σταθμός Αφιδνών. Ο σταθμός διαθέτει δύο πλευρικές αποβάθρες και βοηθητικές εγκαταστάσεις.
Ο σταθμός Αφιδνών ήταν αρχικά γνωστός με το όνομα Κιούρκα, που προέρχεται από την κοινή ονομασία των Αφιδνών. Η μετονομασία του στο σημερινό του όνομα έγινε σε άγνωστη ημερομηνία.
Πορεία του πληθυσμού:
Ο ομώνυμος οικισμός
Ο Σταθμός Αφιδνών είναι οικισμός της Βορειοανατολικής Αττικής ο οποίος μέχρι και τις 31 Δεκεμβρίου του 2010 ανήκε στην Κοινότητα Αφιδνών. Την Πρωτοχρονιά του 2011 με βάση το Πρόγραμμα Καλλικράτης συστάθηκε ο νέος διευρυμένος Δήμος Ωρωπού ο οποίος συμπεριέλαβε στα όριά του και την Κοινότητα Αφιδνών οπότε αναγκαστικά και ο Σταθμός Αφιδνών εντάχθηκε εκεί.
Αφίδναι Αφίδναι Αφίδναι Αφίδναι Κατηγορία:Σιδηροδρομικοί σταθμοί στην Αττική Σταθμός Αφιδνών
Ισώματα Ευρυτανίας
Τα Ισώματα είναι ορεινό χωριό στον νομό Ευρυτανίας σε υψόμετρο 620 μέτρων, το οποίο βρίσκεται στα νοτιοδυτικά του νομού και τις βορειοδυτικές απολήξεις της Χελιδώνας. Απέχει 45 χλμ. ΝΔ. από το Καρπενήσι και 56 χλμ. ΒΔ. από το Αγρίνιο. Ως οικισμός αναγνωρίστηκε το 1940 και προσαρτήθηκε στην τότε κοινότητα Εσωχωρίων που ανήκε στον νομό Αιτωλοακαρνανίας. Σύμφωνα με το σχέδιο Καλλικράτης, μαζί με τα Εσωχώρια αποτελούν τη τοπική κοινότητα Εσωχωρίων που ανήκει στη δημοτική ενότητα Προυσού του Δήμου Καρπενησίου και σύμφωνα με την απογραφή του 2011 έχει πληθυσμό 15 κατοίκους.
Παραπομπές
Κατηγορία:Χωριά του νομού Ευρυτανίας Κατηγορία:Δήμος Καρπενησίου Κατηγορία:Δήμος Προυσού
Τσαν Σαντόχι
Ο Τσαν Σαντόχι (Chandrikapersad "Chan" Santokhi, ολλανδική προφορά: [cɑnˈdrikaːpɛrˌsɑt sɑnˈtɔki] ; γεννημένος στις 3 Φεβρουαρίου 1959) είναι Σουριναμέζος πολιτικός και πρώην αστυνομικός που είναι ο 9ος πρόεδρος του Σουρινάμ, από το 2020. Αφού κέρδισε τις εκλογές του 2020, ο Σαντόχι ήταν ο μοναδικός υποψήφιος για πρόεδρος του Σουρινάμ. Στις 13 Ιουλίου εξελέγη πρόεδρος διά βοής χωρίς αντίπαλο. Η ορκωμοσία του έγινε στις 16 Ιουλίου.
Πρώτα χρόνια
Ο Σαντόχι γεννήθηκε στις 3 Φεβρουαρίου 1959, σε μια Ινδο-Σουριναμέζικη ινδουιστική οικογένεια στο Λέλιντορπ, στην περιοχή του Σουρινάμ (τώρα γνωστή ως περιοχή Βανίκα). Μεγάλωσε στην επαρχία ως ο μικρότερος σε μια οικογένεια με εννέα παιδιά. Ο πατέρας του εργαζόταν στο λιμάνι του Παραμαρίμπο και η μητέρα του ως υπάλληλος καταστήματος στο Λέλιντορπ.
Αστυνομική καριέρα
Αφού ο Σαντόχι απέκτησε το δίπλωμά VWO στη Σχολή Algemene Middelbare στο Παραμαρίμπο, έλαβε υποτροφία για σπουδές στην Ολλανδία. Από το 1978 έως το 1982 σπούδασε στην Αστυνομική Ακαδημία της Ολλανδίας στο Άπελντοορν. Αφού ολοκλήρωσε τις σπουδές του, επέστρεψε στο Σουρινάμ τον Σεπτέμβριο του 1982 για να εργαστεί στην αστυνομία. Από την ηλικία των 23 ετών, ο Σαντόχι εργάστηκε ως αστυνομικός επιθεωρητής στο Geyersvlijt και στη Wanica μέχρι που διορίστηκε το 1989 ως επικεφαλής του εθνικού τμήματος ποινικών ερευνών. Το 1991 διορίστηκε επίτροπος της αστυνομίας.
Υπουργός Δικαιοσύνης
Τον Σεπτέμβριο του 2005 ο Σαντόχι ορκίστηκε υπουργός Δικαιοσύνης και Αστυνομίας εκ μέρους του Προοδευτικού Μεταρρυθμιστικού Κόμματος. Η περίοδος της θητείας του σημαδεύτηκε από μια βαριά καταστολή της εγκληματικότητας, ιδιαίτερα του εμπορίου ναρκωτικών, και μια αυστηρή επιβολή του νόμου και της τάξης. Αυτό του χάρισε το ψευδώνυμο σερίφης, το οποίο πήρε από τον Ντέσι Μπουτέρσε.
Δίκη για δολοφονίες Δεκεμβρίου
Ο Σαντόχι, ο οποίος, ως αστυνομικός επίτροπος, ηγήθηκε της έρευνας για τις δολοφονίες του Δεκεμβρίου που έγιναν στην αρχή της υπουργίας του, ώστε να μπορέσει επιτέλους να ξεκινήσει η δίκη για τις δολοφονίες του Δεκεμβρίου. Αποκλειστικά για τη δίκη δολοφονιών του Δεκεμβρίου, έχτισε μια υψίστης ασφαλείας δικαστική αίθουσα στο Ντόμπουργκ της Βανίκα. Επειδή ο Σαντόχι ήταν η ώθηση πίσω από τη δίκη, έγινε ένα πολυσυζητημένο θέμα του κύριου υπόπτου σε εκείνη τη δίκη, του Ντέσι Μπουτέρσε. Ο Μπουτέρσε είπε στις 26 Νοεμβρίου 2007, τέσσερις ημέρες πριν από την έναρξη της δίκης, ότι ο Σαντόχι ήθελε να τον "φυλακίσει και να τον σκοτώσει". Ο Μπουτέρσε δήλωσε επίσης ότι πολλές προηγούμενες προσπάθειες να τον "βγάλουν από τη μέση" όλες απέτυχαν και προειδοποίησε τον Σαντόκi να είναι προσεκτικός με τις "προθέσεις του να εξοντώσει τον Μπουτέρσε". Στις 29 Νοεμβρίου 2019 το Εφετείο κατέληξε σε ετυμηγορία στη δίκη δολοφονιών του Δεκεμβρίου και ο Μπουτέρσε είχε καταδικαστεί σε 20ετή φυλάκιση.
Στις 10 Σεπτεμβρίου 2008 ο Σαντόχι μήνυσε τον Μπουτέρσε για προσβολή, συκοφαντική δυσφήμιση, επειδή ο Μπουτέρσε είχε ισχυριστεί ότι ο Σαντόχι είχε δεσμούς με εμπόρους ναρκωτικών και άλλους εγκληματίες. Στις 23 Σεπτεμβρίου 2008 το δικαστήριο αποφάσισε ότι οι ισχυρισμοί δεν αποδείχθηκαν, διέταξε τον Μπουτέρσε να δημοσιεύσει μια διόρθωση και να καταβάλει πρόστιμο 100.000 SRD για κάθε μέρα που ο Μπουτέρσε αποτύγχανε να εκτελέσει την απόφαση. Την ίδια μέρα ο Μπουτέρσε έκανε μια διόρθωση στην εφημερίδα De West όπου παραδέχτηκε ότι οι δηλώσεις ήταν αναληθείς.
Γενικές εκλογές 2010
Στις γενικές εκλογές του Σουρινάμ του 2010, ο Σαντόχι έλαβε τον μεγαλύτερο αριθμό ψήφων μετά τον Ντέσι Μπουτέρσε, παρά το γεγονός ότι τοποθετήθηκε σχετικά χαμηλά στη λίστα του Προοδευτικού Μεταρρυθμιστικού Κόμματος. Τον Ιούλιο του ίδιου έτους διορίστηκε ως υποψήφιος πρόεδρος για λογαριασμό της κυβερνώσας πολιτικής συμμαχίας Νέο Μέτωπο για τη Δημοκρατία και την Ανάπτυξη. Αντίπαλος του Σαντόχι στις προεδρικές εκλογές ήταν ο Ντέσι Μπουτέρσε. Δεδομένου ότι ο Μπουτέρσε (NDP) συνεργάστηκε με τον Ρόνι Μπρούνσβεϊκ (ABOP) και τον Πολ Σομοχάρτζο (PL), η πολιτική του συμμαχία είχε συνολικά 36 έδρες, ενώ το Νέο Μέτωπο είχε μόνο δεκατέσσερις. Ως εκ τούτου, ο Μπουτέρσε εξελέγη ο όγδοος πρόεδρος του Σουρινάμ.
Πρόεδρος της CICAD
Ο Σαντόχι, ο οποίος για δεκαπέντε χρόνια ήταν ο επίσημος εκπρόσωπος της Διαμερικανικής Επιτροπής Ελέγχου της Κατάχρησης Ναρκωτικών (CICAD), επιλέχθηκε στις 6 Δεκεμβρίου 2010 ως πρόεδρος αυτής της οργάνωσης για ένα χρόνο. Η CICAD είναι ένα αυτόνομο όργανο του Οργανισμού Αμερικανικών Κρατών, που συντονίζει την πολιτική για τα ναρκωτικά του Δυτικού Ημισφαιρίου. Το 2009 ο Σαντόχι ήταν, επίσης, για ένα χρόνο, αντιπρόεδρος αυτής της οργάνωσης.
Πρόεδρος του Προοδευτικού Μεταρρυθμιστικού Κόμματος
Στις 3 Ιουλίου 2011 ο Σαντόχι εξελέγη πρόεδρος του Vooruitstrevende Hervormings Partij (VHP) (Προοδευτικό Μεταρρυθμιστικό Κόμμα). Το Προοδευτικό Μεταρρυθμιστικό Κόμμα, το οποίο κάποτε ήταν ινδοσουριναμέζικο κόμμα, έχει εξελιχθεί, μετά τον διορισμό του Σαντόχι ως προέδρου, σε ένα πολυεθνικό κόμμα το οποίο, σύμφωνα με τις στατιστικές του 2012, ήταν το δεύτερο μεγαλύτερο πολιτικό κόμμα στο Σουρινάμ. Με οκτώ έδρες στο κοινοβούλιο, το VHP ήταν το μεγαλύτερο κόμμα της αντιπολίτευσης μέχρι το 2020.
Πρόεδρος του Σουρινάμ
Στις 26 Μαΐου 2020, τα προκαταρκτικά αποτελέσματα των γενικών εκλογών στο Σουρινάμ του 2020 έδειξαν ότι το VHP ήταν το μεγαλύτερο κόμμα και ότι ο Τσαν Σαντόχι ήταν ο πιο πιθανός υποψήφιος για να γίνει ο ένατος Πρόεδρος του Σουρινάμ. Στις 30 Μαΐου ο Τσαν Σαντόχι ανακοίνωσε την υποψηφιότητά του για Πρόεδρος του Σουρινάμ. Στις 29 Ιουνίου το VHP όρισε τον Σαντόχι ως υποψήφιο για την προεδρία. Στις 7 Ιουλίου ο συνασπισμός όρισε τον Σαντόχι ως Πρόεδρο του Σουρινάμ και τον Ρόνι Μπρούνσβεϊκ ως Αντιπρόεδρο του Σουρινάμ. Κανένας άλλος υποψήφιος δεν είχε προταθεί στις 8 Ιουλίου 2020, στις 15:00 (UTC−3) και στις 13 Ιουλίου ο Σαντόχι εξελέγη πρόεδρος με βοή σε εκλογές χωρίς αντίπαλο. Η ορκωμοσία του έλαβε χώρα στις 16 Ιουλίου στην Onafhankelijkheidsplein στο Παραμαρίμπο σε τελετή χωρίς κοινό λόγω της Πανδημία COVID-19\πανδημίας COVID-19. Έδωσε τον όρκο του απαγγέλλοντας ινδουιστικά σανσκριτικά shloks και μάντρας στην τελετή του όρκου του. Η ορκωμοσία του Σαντόχι ευλογήθηκε επίσης από αρκετούς χριστιανούς θρησκευτικούς ηγέτες.
Τον Σεπτέμβριο του 2021 ο Σαντόχι επισκέφτηκε την Ολλανδία και έγινε ο πρώτος πρόεδρος του Σουρινάμ που το έκανε από το 2008, αφού οι διπλωματικές σχέσεις μεταξύ των δύο χωρών είχαν ψυχρανθεί. Ο πρωθυπουργός της Ολλανδίας Μαρκ Ρούτε χαρακτήρισε την επαναπροσέγγιση ως «ιστορική».
Μάργκαρετ Σαμπίρια
Η Μάργκαρετ Σαμπίρια (περί το 1230 - 1282) βασίλισσα της Δανίας λόγω του γάμου της με τον Δανό βασιλιά Χριστόφορο Α΄ και αντιβασίλισσα - κηδεμόνας του ανήλικου γιου της Έρικ Ε΄. Ήταν κόρη του Σάμπορ Β΄ της Πομερελίας από τον Οίκο των Σαμποριδών, που κυβερνούσε την Πομερανία-Νταντσκ και της συζύγου του Ματθίλδης του Μεκλεμβούργου. Η μητέρα της προερχόταν από τη Σκάνια και οι γονείς της ανήκαν στην υψηλή αριστοκρατία της ανατολικής Δανίας· το όνομά της ήταν σπάνιο στην πατρίδα του πατέρα της στην Πομερελία και σχετίζεται περισσότερο με τις σχέσεις της οικογένειας της μητέρας της με την Σκανδιναβία από παλαιότερα.
Συμμετοχή της Ελλάδας στο Παγκόσμιο Πρωτάθλημα Στίβου 2019
Η Ελλάδα συμμετείχε στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με 16 αθλητές.
Μάργκαρετ Σαμπίρια
Η Μάργκαρετ παντρεύτηκε τον πρίγκιπα της Δανίας Χριστόφορο (1248), νεότερο γιο του Βάλντεμαρ Β΄ της Δανίας και της δεύτερης συζύγου του Μπερενγκάριας της Πορτογαλίας. Ανέβηκε στον θρόνο της Δανίας (1252) μετά την δολοφονία τού δεύτερου αδελφού τού Άβελ και στέφθηκε μαζί του βασίλισσα.
Βασιλομήτωρ του γιου της Έρικ
Ο σύζυγός της απεβίωσε στις 29 Μαΐου 1259, πιθανότατα δηλητηριασμένος από ιερέα, και τον διαδέχθηκε ο γιος τους Έρικ, παρά τα μεγαλύτερα δικαιώματα τα οποία είχαν στον θρόνο οι γιοι του κουνιάδου της Άβελ της Δανίας, οι οποίοι είχαν αποκλειστεί από τον πάπα λόγω του πατέρα τους. Η Μάργκαρετ ήταν αντιβασίλισσα της Δανίας και κηδεμόνας μέχρι την ενηλικίωση του γιου της (1264). Η Μάργκαρετ προσπάθησε να εξασφαλίσει τον θρόνο της Δανίας στον γιο της και στους απογόνους του, είχε την υποστήριξη του πάπα, αλλά είχε συναντήσει σκληρή αντίδραση, όπως και ο σύζυγός της από τον αρχιεπίσκοπο της Δανίας Ιάκωβο Έρλεντσεν. Κατάφεραν να αιχμαλωτιστούν (1261) από τον Έρικ Α΄ δούκα του Σλέσβιχ, γιο του Άβελ, αλλά σύντομα κατάφεραν να δραπετεύσουν με την βοήθεια του Αλβέρτου του Μπράουνσβαϊγκ. Το 1263, λόγω νέου πολέμου που ξέσπασε με τον δούκα του Σλέσβιχ, η Μάργκαρετ έγραψε γράμμα στον πάπα, που τού ζητούσε να επιτρέψει να κληρονομηθεί ο θρόνος της Δανίας από μία από τις κόρες της, σε περίπτωση που ο γιος της πέθαινε χωρίς απογόνους. Ο πάπας συμφώνησε, αλλά η διάταξη αυτή δεν χρειάστηκε να εφαρμοστεί ποτέ.
Συμμετοχή της Ελλάδας στο Παγκόσμιο Πρωτάθλημα Στίβου 2019
Παραπομπές
Ελλάδα Κατηγορία:Στίβος στην Ελλάδα
Μάργκαρετ Σαμπίρια
Βασιλομήτωρ του γιου της Έρικ
Το 120 η Μάργκαρετ ίδρυσε και δώρισε πολλά χρήματα στο αβαείο του Τιμίου Σταυρού στο Ρόστοκ. Περιγράφεται σαν πεφωτισμένη και πολύ ενεργητική γυναίκα. Τάφηκε στο αβαείο των Κιστερκιανών του Ντόμπεραν στις Βαλτικές ακτές της Γερμανίας.
Οικογένεια
Με τον σύζυγο της βασιλιά της Δανίας Χριστόφορο Α΄ παιδιά της ήταν :
Εξωτερικοί σύνδεσμοι
O γύρος του Μίνστερ
Κατηγορία:Βασίλισσες της Δανίας Κατηγορία:Βασιλομήτωρ
Η Σκύλα
μικρογραφία|260x260εσ|Ο [[Έντουαρντ Τζ. Ρόμπινσον και η Τζόαν Μπένετ σε σκηνή της ταινίας]] Η Σκύλα (αγγλικά: Scarlet Street), είναι ένα φιλμ νουάρ του 1945 αμερικανικής παραγωγής σε σκηνοθεσία Φριτς Λανγκ. Πρωταγωνιστούν ο Έντουαρντ Τζ. Ρόμπινσον η Τζόαν Μπένετ και ο Νταν Ντιούρια.
Η ταινία βασίζεται στο ομώνυμο γαλλικό μυθιστόρημα La Chienne του Ζορζ ντε λε Φουσαρντιέρ, το οποίο προηγουμένως είχε γίνει θεατρικό έργο από τον André Mouëzy-Éon και αργότερα κινηματογραφική ταινία το 1931 από τον σκηνοθέτη Ζαν Ρενουάρ.
Πλοκή
Ο Κρις Κρος (Έντουαρντ Τζ. Ρόμπινσον), είναι ένας ερασιτέχνης ζωγράφος και ταμίας σε κατάστημα λιανικής πώλησης ειδών ένδυσης. Ο εργοδότης του Τζέι Τζει Χογκαρθ θα κάνει μια δεξιώση προς τιμήν του για να γιορτάσει τα 25 χρόνια υπηρεσίας του στην επιχείρηση. Αφού ο Τζέι Τζέι τον παρουσιάσει θα του κάνει δώρο ένα χρυσό ρολόι.
Ο Κρις φευγόντας από την δεξιώση μπαίνει σε ένα ταξί μαζί με μια όμορφη νεαρή ξανθιά κοπέλα. Ο Κρις εκφράζει σε έναν συνεργάτη του την επιθυμία του να μπορούσε να αγαπήσει μια τέτοια νέα γυναίκα.
Ένα βράδυ καθώς περπατάει στη όδο Σκάρλετ, βλέπει κάποιον άντρα να χτυπά μια νεαρή γυναίκα. Ο Κρις θα επέμβει, θα την σώσει και μετά θα της προσφέρει έναν καφέ στο κοντινό μπαρ. Η Κίτι Μαρκ (Τζόαν Μπένετ), πηγαινόντας αργότερα στο στούντιο όπου ο Κρις διατηρεί για να ζωγραφίζει τους πίνακες του, νομίζει ότι έπεσε σε πλούσιο ζωγράφο. Στη συνέχει η Κίτι θα συνάντηθει με τον φίλο της, Τζόνι (Νταν Ντιούρια) και θα του πει για την γνωριμία της με τον Κρις. Ο Τζόνι θα πει στην Κίτι να το παίξει ενθουσιάσμενη και ερωτευμένη με τον Κρις, με στόχο να του αποσπάσουν όσα πιο πολλά χρήματα μπορούν.
Ο Κρις έχοντας μια ψυχρή σχέση με τη σύζυγο του, Άντελ (Ρόζαλιντ Άιβαν) θα βρει τον έρωτα στο πρόσωπο της Κίτι, η οποία θα του ζητήσει να της νοικιάσει ένα διαμέρισμα για να ζουν τον έρωτα τους, το οποίο αργότερα ο Κρις θα το χρησιμοποιεί και ως ατελιέ ζωγραφικής του.